b'\n_START_ARTICLE_\nRadler\n_START_PARAGRAPH_\nRadler (Nem\xc5\xa1ko:\xc2\xa0\xc2\xbbkolesar\xc2\xab) je pija\xc4\x8da narejena iz piva in limonade. Radler je zelo popularen predvsem v Nem\xc4\x8diji, po Evropi in po svetu, kjer ima dolgo zgodovinsko tradicijo. Tradicionalno ga pripravijo z me\xc5\xa1anjem blage limonade, kot je Sprite ali 7-up s srednjetemnim pivom, vendar dandanes za me\xc5\xa1anico po navadi uporabljajo svetlo pivo. Strokovnjaki na tem podro\xc4\x8dju pravijo, da je potrebno pivo in limonado zme\xc5\xa1ati v razmerju 3:2, da je Radler najbolj\xc5\xa1ega okusa.\n_START_SECTION_\nZgodovina\n_START_PARAGRAPH_\nZgodba, ki pravi, da je Franz Xaver Kugler izumil Radler, je bila dokazana da je napa\xc4\x8dna. Kugler je bil gostilni\xc4\x8dar v Oberhahingu blizu M\xc3\xbcnchna na Bavarskem. Na en sobotni dan junija 1922 je kolesarila ve\xc4\x8dja skupina ljudi in se ustavila v gostilni na pija\xc4\x8di. Ker je gostilni\xc4\x8darju zmanjkovalo piva, se je odlo\xc4\x8dil, da bo podvojil svojo zalogo piva s tem, da bo k pivu dolil limonado. To pivo je poimenoval\xc2\xa0\xc2\xbbRadlerma\xc3\x9f\xc2\xab\xc2\xa0(kolesarjeva ute\xc5\xbe). V resnici pa je iz pisnih virov razvidno da je radler obstajal \xc5\xbee ob koncu 19. stoletja. V knjigi Erinnerungen einer \xc3\x9cberfl\xc3\xbcssigen (slovensko: Spomini odve\xc4\x8dnega) ki je iz\xc5\xa1la leta 1912, opisuje pisateljica Lena Christ, da so \xc5\xbee takrat to\xc4\x8dili Radlerma\xc3\x9f. Knjiga pa opisuje obdobje ob koncu 19. stoletja.).'